
Ennen oppilaskohtaisista tukitoimista ja opetussuunnitelman tavoitteista ja oppimäärästä poikkeamisesta tehtävää hallintopäätöstä, tulee kuulla huoltajaa/huoltajia tai oppilaan muuta laillista edustajaa ja oppilasta hänen kehityksensä ja ikätasonsa mukaisesti. Huoltajalle/huoltajille tulee tarjota mahdollisuus tutustua päätöksen pohjana oleviin asiakirjoihin sekä esittää suullisesti tai kirjallisesti kannanotto tuen järjestämisestä (Hallintolaki 434/2003 11 §, 34 §, 35 § ja 36 §). Laukaan kunnan perusopetuksen linjauksen mukaan huoltajalla on kaksi viikkoa aikaa toimittaa kirjallinen kannanotto. 

Oppilaalle ja huoltajalle/huoltajille tulee selvittää, mitä tukitoimet tarkoittavat ja onko esitetyillä päätöksillä mahdollisesti vaikutusta oppilaan myöhempään koulupolkuun. Heidän tulee olla tietoisia myös siitä, että kuulemisoikeuden käyttämättä jättäminen ei estä asian ratkaisemista.

Lähtökohtaisesti huoltaja/huoltajat tai oppilaan laillinen edustaja ovat mukana tuen tarpeen arvioinnissa sekä tuen toteuttamista koskevan suunnitelman laatimisessa. Tässä yhteydessä pyydetyt ja suunnitelmaan kirjatut mielipiteet ja kannanotot eivät täytä hallintolain mukaista kuulemista. Huoltajille on tärkeää selventää, että suunnitelman pohjalta tehdään tukea koskeva myönteinen tai kielteinen päätös, jonka mukaisesti tukitoimet toteutetaan tai tukitoimia tarkennetaan. Kunnan OPS-sisältö liittyen kuulemiseen: Kunnan OPS-sisältö

Laukaan perusopetuksessa kuulemismenettely toteutetaan seuraavasti:

1. Kutsu kuulemiseen

Huoltajalle/huoltajille (tai muulle lailliselle edustajalle) lähetetään vähintään viikkoa ennen Wilmaviestinä tai tekstiviestinä kutsu oppilaan Oppilaskohtaisen tuen toteuttamista koskevan suunnitelman laadintatilaisuuteen.

2. Kuulemisen kirjaaminen

Kannanotot kirjataan tuen suunnitelman kohtaan 3.3. Oppilaan ja huoltajan osallistuminen.

	Merkitään:
· Huoltajan näkemys ja päivämäärä sekä
· Hallintolain mukainen kuuleminen ja päivämäärä

             Jos huoltaja ei toimita kannanottoa määräaikaan mennessä, kirjataan:
             ”Huoltaja ei ole toimittanut kirjallista kannanottoa (pvm) mennessä.”

             Virallinen kuulemispäivä on:
a) päivä, jolloin huoltaja toimittaa kannanoton, tai
b) määräajan päättymispäivä.


3. Huomioitavaa

a) Yhteiset tunnukset Wilmassa: Jos huoltajilla on yhteiset tunnukset, kutsu katsotaan toimitetuksi molemmille huoltajille yhteisen tunnuksen kautta. 
b) Jos huoltajilla on yhteishuoltajuus ja asuvat samassa osoitteessa riittää, jos vähintään toista huoltajaa kuullaan.
c) Jos huoltajilla on yhteishuoltajuus ja asuvat eri osoitteissa, kutsu kuulemiseen lähetetään molemmille.
d) Sijoitetut oppilaat:
· avohuollon sijoitus: Kuullaan lapsen huoltajia (usein biologiset vanhemmat)
· huostaanotto: lapsen laillinen edustaja on sosiaalityöntekijä, jolloin kuullaan häntä


Oppilaskohtaiset tukitoimet 

· Erityisopettajan opetus osittain pienryhmässä ja muun opetuksen yhteydessä
· Erityisopettajan tai erityisluokanopettajan opetus pienryhmässä
· Erityisluokanopettajan opetus erityisluokassa
· Avustajapalvelut (henkilökohtainen ohjaaja)
· Henkilökohtaiset apuvälineet
· Tulkitsemispalvelut

Opetussuunnitelman oppimäärästä ja tavoitteista poikkeaminen 
· Opinnoissa eteneminen tavoitekokonaisuuksittain (vuosiluokkaansa nopeammin) 
· Opinnoissa eteneminen tavoitekokonaisuuksittain (vuosiluokkaansa hitaammin) 
· Oppiaineen oppimäärän rajaaminen 
· Oppiaineen oppimäärän tilapäinen vapauttaminen 
· Toiminta-alueittain järjestettävä opetus 

































Kuulemisen esimerkkiviestipohjia:



KIRJALLINEN KUULEMINEN 				XXX koulu
						xx.x.20xx


Hyvät huoltajat,
_______________________________ (lapsen nimi) tuen tarvetta on arvioitu koulussa luokanopettajan ja erityisopettajan toimesta. He ovat kirjanneet näkemyksensä wilmassa olevaan oppilaskohtaisen tuen suunnitelmaan. Lomake löytyy lapsenne wilmasta, tuki-välilehdeltä. Lukekaa asiakirja kotona. Tarvittaessa voimme käydä lomakkeen läpi yhdessä myös koulussa. Tähän pyydämme sopimaan ajan erikseen luokanopettajan/erityisopettajan kanssa.

Huoltajan ja lapsen kuuleminen on osa oppilaskohtaisen tukeen siirtymisessä. Teillä on oikeus ilmaista mielipiteenne lapsenne tukeen liittyvistä asioista ja antaa mahdollisia lisäselvityksiä. Vastatkaa tähän wilmaviestiin kirjoittamalla mielipiteenne asiasta 14 päivän kuluessa, xx.xx.20xx mennessä. / Kirjoittakaa tämän kirjeen liitteeseen mielipiteenne asiasta 14 päivän kuluessa. Liitteenä oleva asiakirja tulee olla palautettuna takaisin koulun rehtorille/asiaa hoitavalle erityisopettajalle xx.xx.20xx mennessä. 

Huomioittehan ystävällisesti, että määräajan päätyttyä asia etenee päätettäväksi, vaikka ette olisi ilmaisseet mielipidettänne asiaan. Tämä perustuu hallintolakiin (33 §).



	Suullisen kuulemisen esimerkkiviestipohja:

Kutsumme teidät lapsenne (nimi) oppilaskohtaisen tuen suunnitelman laadintatilaisuuteen (pvm). Mikäli tilaisuudessa päädymme siihen, että lapsenne tarvitsee oppilaskohtaisia tukitoimia ja / tai oppimäärästä tai tavoitteista poikkeamista, teillä on keskustelun jälkeen (pvm mihin asti) aikaa toimittaa kirjallinen vapaamuotoinen kannanotto. Tämä on hallintolain 434 / 2003 34 §:n mukainen huoltajan kuuleminen. Lisätietoja saatte (opettajan nimi ja yhteystiedot). Kuittaattehan viesti luetuksi vastaamalla tähän viestiin mahdollisimman pian.

